Corectitudine gramaticală şi licenţă poetică 


Folosirea lui "care" în loc de "pe care" este expresia tendinței de reducție lingvistică. 
Atunci când se spune "cartea care am citit-o" se subînțelege "cartea citită de mine" 
(care carte? cea citită de mine). "Pe" este resimţit ca un balast/exces, iar forma fără 


"pe" poate fi substituită de "cartea citită de mine” . 


lronic, din punct de vedere al gramaticii corecte vizavi de mesaj, în poezia Limba 
noastră, Al.Donici scrie: 

Limba noastră-i limbă sfintă 

limba vechilor cazanii 

Care-o pling și care-o cîntă 


pe la vatra lor țăranii 


Riguros, "licența poetică" nu s-ar justifica. Mă îndoiesc însă că Donici a aplicat vreo 


licenţă. 


Să privim și câteva din "licenţele" eminesciene: 
planeţii toți îngheaţă 

gîndiri arhitectonici 

gigantici piramide 

prăzi trecătoare a morţii eterne 

poveștile-i feerici 

zilele poetici 

flori palizi 

halele oceanici 

fulgeri lungi 


fulgeri fricoșate 


valuri spumînzi și gemători 
rime splendizi 
ocări frenetici 


blînd năluc 


a cerului mii stele 

a popoarelor ecouri 

Ascult la a valului cînt 

Unda spumă, vîntul trece 

vocea cea măreaţă/A undelor teribili 
ruinele sfărmate/A lumii-mi dinăuntru 
a malurilor arbori 

umbre-a sclavelor popoare 

Să treacă ale lumii curs mizer 

Cînd moare a lui suflet 

Arfa a cărei sunet e turbur 

a cerului stele albe 

a cerului aer moale 


a ei patimi 


Pe rîul dorului, mînat de vînture,/.../Pe-un vas cu vislele muiate-n cînture 
de dorure plin 
e în ceriure/Un dumnezeu 


gîndure de dor 
ochiul lumii cei antice 
zilei cei de azi 


mării cei albastre 


din braţele-mi te-ai smult 


multă vreme au trecut 

ea uitat-au poate/Aste foi de dînsa scrise 
S-oglindă în umedul val/O stîncă 

a lumei valuri și șoapte/Este durere 
încurcatele sofisme nu explic a ta ființă 

în fruntea lui e strînsă un ev de-nţelepciune 
Era vremi acelea 


unii ţese haina vremei 


(Mihai Eminescu, Poezii. Proză literară, vol.I, Ediţie de Petru Creţia, Ediţia a II-a, 


revizuită și adăugită, Editura Cartea Românească, 1984) 


Ideea acestor rânduri nu este de a promova anarhia lingvistică. Atrag însă atenția 
asupra pedanteriei arogante a unor "gardieni" ai "corectitudinii" limbii, care nu 
înţeleg că aici nu există legi similare celor din fizică și care aplică fenomenului 


lingvistic o logică străină unui fenomen viu. 

